b'\n_START_ARTICLE_\nGlikolipidi\n_START_PARAGRAPH_\nGlikolipidi (gr. glykys = sladek, lipos = ma\xc5\xa1\xc4\x8doba) so spojina, v kateri so ostanki monosaharidov z glikozidno vezjo povezani z lipidnim delom. Lipidni del predstavljajo ma\xc5\xa1\xc4\x8dobne kisline. Glikolipidi se pojavljajo v telesu v vseh tkivih oziroma nasploh pri vseh evkariontskih celicah, in sicer na zunanji strani lipidnega dvosloga, ki sestavlja celi\xc4\x8dno membrano. Predstavljajo vir energije, imajo pa tudi vlogo genskih ozna\xc4\x8devalcev pri prepoznavanju med celicami.'